[{"text_idx": "#000006", "text": "John Roderick Rees o Benuwch enillodd y goron am ysgrifennu pryddest ar y teitl \u2018Llygaid\u2019 yn canmol mewnfudwyr am atal tranc cefn gwlad. Roedd 30 ymgais ac roedd y tri beirniad E Gwyndaf Evans, Pennar Davies a Dafydd Rowlands yn unfrydol mai cerdd \u2018Tua\u2019r Gorllewin\u2019 oedd yn fuddugol."}, {"text_idx": "#000011", "text": "Gwrthododd yr Archdderwydd a\u0302 chynnal munud o dawelwch yn ystod seremoni\u2019r coroni. Roedd CND a Chymdeithas yr Iaith yn galw arno i gofio dioddefwyr Hiroshima. Ceisiodd y protestwyr atal yr Orsedd rhag mynd i\u2019r pafiliwn, ond fe\u2019u symudwyd gan yr heddlu."}, {"text_idx": "#000012", "text": "Dangoswyd gwrthwynebiad i\u2019r cylchgrawn \u2018Lol\u2019 ar y Maes heddiw hefyd wrth i brotestwyr benywaidd rwygo copi\u0308au o\u2019r cylchgrawn a oedd yn cynnwys lluniau o fenywod porcyn yn ogystal a\u0302 mynd a chopi\u0308au o stondin y cyhoeddwyr."}, {"text_idx": "#000014", "text": "\u2018Dewrach Rhain\u2019 oedd enw\u2019r sioe gerdd a dyma ddyfyniad o\u2019r adolygiad yn Clonc."}, {"text_idx": "#000015", "text": "\u201cTeimlais fod yr actorion wedi cyrraedd safon dderbyniol, yn enwedig o gofio mai pobl ifanc cwbl ddibrofiad oedd y mwyafrif ohonynt. Yn sicr cafodd \u2018Siwsan\u2019 (Iona James); \u2018Gareth\u2019 (Dai Morgan); \u2018Mwgs\u2019 (Graham Bowen) a \u2018Cath\u2019 (Hedydd Hughes) hwyl arbennig o dda ar bortreadu eu cymeriadau hwythau. Hoffais y syniad o gael band yn rhan amlwg o\u2019r perfformiad ac roedd y gerddoriaeth o safon uchel iawn gydag ambell ga\u0302n fel \u2018Gyda\u2019n gilydd\u2019 ac \u2018Annwyl Ieuenctid\u2019 yn cydio\u2019n dda iawn.\u201d"}, {"text_idx": "#000016", "text": "\u2018Ar Gered\u2019 oedd enw\u2019r pasiant a dyma\u2019r hyn ag ysgrifennwyd yn Clonc."}, {"text_idx": "#000017", "text": "\u201cNeithiwr cynhaliwyd pasiant y plant gyda 1,200 o blant yn arddangos eu dawn; plant yn cynrychioli 59 o ysgolion Ceredigion. Gwledd o liw na allai fethu ag ennill calonnau\u2019r gynulleidfa. Braf oedd gweld y Pafiliwn yn llawn ar gyfer eu perfformiad.\u201d"}, {"text_idx": "#000019", "text": "\u201cCafwyd noson arbennig iawn, a phob un mewn hwyliau da, ac unig siom y noson oedd i\u2019r heddlu stopio\u2019r canu tua hanner awr wedi un-ar-ddeg ac roedd pawb yn ddig iawn, oherwydd nid oedd rheswm ganddynt dros orffen y joio.\u201d"}, {"text_idx": "#000022", "text": "Beth am gefnogi datblygiad Clonc360 trwy gyfrannu?"}]